b'\n_START_ARTICLE_\nRavno\n_START_SECTION_\nZemljopis\n_START_PARAGRAPH_\nSmje\xc5\xa1teno je u Isto\xc4\x8dnoj Hercegovini, u sjevernom dijelu Popova polja, podno 611 metara visokog Gove\xc4\x91aka, blizu rijeke Trebi\xc5\xa1njice, sjeverozapadno od Trebinja.\n_START_SECTION_\nNaseljena mjesta\n_START_PARAGRAPH_\nOp\xc4\x87inu Ravno sa\xc4\x8dinjavaju sljede\xc4\x87a naseljena mjesta _NEWLINE_Baljivac, _NEWLINE_Baonine, _NEWLINE_Beleni\xc4\x87i, _NEWLINE_Bobovi\xc5\xa1ta, _NEWLINE_Cerovac, _NEWLINE_Cicrina, _NEWLINE_\xc4\x8cava\xc5\xa1, _NEWLINE_\xc4\x8copice, _NEWLINE_\xc4\x8cvaljina, _NEWLINE_Dikli\xc4\x87i, _NEWLINE_Dvrsnica, _NEWLINE_Glavska, _NEWLINE_Gola Glavica,_NEWLINE_Golubinac, _NEWLINE_Goroga\xc5\xa1e, _NEWLINE_Grebci,_NEWLINE_Grmljani, _NEWLINE_Ivanica, _NEWLINE_Kala\xc4\x91ur\xc4\x91evi\xc4\x87i, _NEWLINE_Kijev Do, _NEWLINE_Klikovi\xc4\x87i, _NEWLINE_Kotezi, _NEWLINE_Krajkovi\xc4\x87i, _NEWLINE_Kutina, _NEWLINE_Lu\xc5\xa1nica, _NEWLINE_Mrnji\xc4\x87i, _NEWLINE_Nenovi\xc4\x87i, _NEWLINE_Nevada, _NEWLINE_Orah, _NEWLINE_Orahov Do, _NEWLINE_Ora\xc5\xa1je Popovo, _NEWLINE_Poljice \xc4\x8ci\xc4\x8devo, _NEWLINE_Prosjek, _NEWLINE_Rapti Bobani, _NEWLINE_Ravno, _NEWLINE_Rupni Do, _NEWLINE_Sedlari, _NEWLINE_Slavogosti\xc4\x87i, _NEWLINE_Slivnica Bobani, _NEWLINE_Slivnica Povr\xc5\xa1, _NEWLINE_Sparo\xc5\xbei\xc4\x87i, _NEWLINE_Struji\xc4\x87i, _NEWLINE_\xc5\xa0\xc4\x87enica Bobani, _NEWLINE_Trebimlja, _NEWLINE_Trn\xc4\x8dina, _NEWLINE_Uskoplje, _NEWLINE_Veli\xc4\x8dani, _NEWLINE_Velja Me\xc4\x91a, _NEWLINE_Vlaka, _NEWLINE_Vukovi\xc4\x87i, _NEWLINE_Za\xc4\x8dula, _NEWLINE_Zagradinje, _NEWLINE_Zaplanik, _NEWLINE_Zavala._NEWLINE_Navedena naseljena mjesta su do potpisivanja Daytonskog mirovnog sporazuma bila u sastavu tada\xc5\xa1nje op\xc4\x87ine Trebinje koja je u\xc5\xa1la u sastav Republike Srpske.\n_START_SECTION_\nPovijest\n_START_PARAGRAPH_\nPrvi spomen Ravnog u povijesti jest u svezi s crkvom Bla\xc5\xbeene Gospe, zadu\xc5\xbebinom obitelji Andrija\xc5\xa1evi\xc4\x87a. Datira iz 1579. godine. \xc4\x86irilski natpis o tome je sa\xc4\x8duvan i nalazi se u katoli\xc4\x8dkoj crkvi u Ravnom. Skup\xc5\xa1tina glavara Popova polja odr\xc5\xbeala se u Ravnom 1604. godine. _NEWLINE_Prvi oru\xc5\xbeani sukobi na teritoriju BiH dogodili su u jesen 1991. Od 2. do 5. listopada napadnuto je i uni\xc5\xa1teno ve\xc4\x87inski hrvatsko mjesto Ravno, nakon sukoba lokalnih Hrvata i postrojbi JNA, do kojega je do\xc5\xa1lo na periferiji rata u Hrvatskoj._NEWLINE_Tada\xc5\xa1nji predsjednik BiH Alija Izetbegovi\xc4\x87  6. listopada 1991. preko TV Sarajeva je uputio javnosti proglas on neutralnosti BiH u "ratu izme\xc4\x91u Srbije i Hrvatske". Hrvati su to shvatili kao stajali\xc5\xa1te po kojem rat nije i muslimanski rat te da se sami moraju pobrinuti za sebe.\n_START_SECTION_\nTurizam\n_START_PARAGRAPH_\nU op\xc4\x87ini Ravno nalazi se turisti\xc4\x8dko naselje Ivanica.'